ખોડલધામ ટ્રસ્ટના ચેરમેન પદેથી નરેશ પટેલે રાજીનામું આપ્યાની વાત બહાર આવતાની સાથે ખોડલધામ ટ્રસ્ટની ઓફિસ ખાતે ટોળાં ભેગા થયા હતા. ખોડલધામ યુવા સમિતિના યુવાનો મોટી સંખ્યામાં એકત્ર થઇ ગયા હતા અને જ્યાં સુધી નરેશ પટેલ રાજીનામું પાછું ન ખેંચે ત્યાં સુધી યુવાનો ઉપવાસ આંદોલન કરશે. સમિતિના પ્રમુખ અખિલ પટેલે કહ્યું કે, નરેશભાઇએ રાજીનામું પાછું ખેંચી લીધાનું લેખિતમાં ન આવે ત્યાં સુધી ખોડલધામ ટ્રસ્ટની ઓફિસમાં ટ્રસ્ટીઓને પ્રવેશબંધી કરવામાં આવશે.